Q=10	C=0	SS=0	LS=10	PS=0	DC=0	LC=0	SD=0	BS=1	G0=4	G1=4	G2=4	DLID=ber_Latn	BODY=Algérie Presse Service - Actualité à la Une Tawakla isallen n Lezzayer - Falesṭin: ssawḍent Ḥamas d Fataḥ ɣer wemtawa deg Lqahira\nVous êtes ici : Amugger»AMAḌAL»Falesṭin: ssawḍent Ḥamas d Fataḥ ɣer wemtawa deg Lqahira\njeudi, 12 octobre 2017 10:56\nFalesṭin: ssawḍent Ḥamas d Fataḥ ɣer wemtawa deg Lqahira\nƔEZZA– Ssawḍent Ḥamas d Fataḥ ɣer wemtawa deffir sin n wussan n wemciweṛ deffir tewwura imedlen deg Lqahiṛa yernu, a win yufan, d wa ay d amtawa ara d-yesseḍrun amsuɣal-nsent ayɣef d-ssawlent dduṛt yezrin, ɣef wakken ay d-tenna Ḥamas deg yiwen n welɣu ay d-yeffɣen ass n lexmis.\nTanarit n uɣella n Ḥamas, Ismail Haniyeh, txebber-d ɣef wemtawa-a maca ur d-tefki ara ugar n ttfaṣil fell-as. Ad d-yili usarag n tɣemsa deg tlemmast n wass n lexmis deg Lqahira ɣef wakken ay d-tenna yiwet n teɣbalut n Fataḥ.\nLemcawṛat-a rzant ttfaṣil ikmamen n wemqareb gar sin-a n yikabaren deffir 10 n yiseggasen n ubeḍḍu alqayan. Lemcawṛat ɣef temsal tiweɛṛanin ugar am ubaḍi n tɣellist n tesfift n Ɣezza d uzekka n 25.000 n yergazen umrigen n Ḥamas ttwawexxrent i wakud niḍen.\nḤamas teḥkem tasfift n Ɣezza war acrik seg wasmi ay teẓẓeɛ seg-in Adabu Afalesṭini deffir ma yella-d yimenɣi gar-as d Fataḥ deg 2007.\nAdabu Afalesṭini d netta ay d tayunt ayyes yesteɛṛef wemɣiwan agraɣlan akken ad d-yessebded awanak afalesṭini imzireg, d acu kan d Fataḥ (yellan d akabar alayki yernu d uskir) ay yeḍḍfen Adabu-a. Ala deg Ugemmaḍ Utrim ay yesɛa Udabu Afalesṭini cwiṭ n yizerfan n tedbelt, d tamnaḍt yellan ddaw wewdag isṛayili.\nḤamas teqbel, deg Ctembeṛ tezrin, ad d-yeqqel Udabu Afalesṭini d unabaḍ-nnes ɣer Ɣezza. Abeḍḍu gar Yifalesṭiniyen d yiwen seg wuguren imeqranen akken ad tefru temsalt tafalesṭinit.\nUgar di taggayt-agi : « Iɣlanen Yeddukklen: tesɛedda Tesmilt tis 4 taneɣtust n wallus n uwekked n wezref n weɣref aṣeḥrawi Amsuɣal afalaṣṭini: aselway Abbas ad yerzu deg wussan d-iteddun ɣer Ɣezza »


Q=0	C=0	SS=0	LS=0	PS=0	DC=0	LC=0	SD=0	BS=2	G0=8	G1=7	G2=3	DLID=ber_Latn	BODY=Ayen din d leqdicat, sya u sya - La Dépêche de Kabylie\nAccueil Tamazight Ayen din d leqdicat, sya u sya\nBGAYET - Asmekti n umulli wis 21 n tmenɣiwt n Meɛtub Lwennas\nAyen din d leqdicat, sya u sya\nI lmend n usmekti s umulli wis 21 n tmenɣiwt n ucennay aɣewway Meɛtub Lwennas, yuget leqdic adelsan deg tmurt n leqbayel merra akked tmura tiberraniyin (Fransa d Kanada).\nAss n ttlata 25 yunyu 2019, ad zemmen 21 n yiseggasen ɣef wasmi i d aɣ-yeǧǧa yitri n ccna amaziɣ, i wumi mazal ṣṣut-is yettbeɛziq. Dɣa dagi di tmurt, yettili-d leqdic adelsans wazal-is i lmend n usmekti-agi wis 21 deg lwilaya n Tizi Uzzu d Bgayet.\nDi Ticci, d Axxam n yidles Idir Ɛacur n Bakaru, i d-yesdurin ahil n tidukla tadelsant Asaki, i d-iheggan sin wussan n usmekti, s waṭas n yiremad idelsanen. Ass-nni n lǧemɛa, tella-d temlilit taseklant d uskasi akked umaru d umedyaz Yasin Ḥebbac, i yewwin awal ɣef umennuɣ n umedyaz d ucennay Meɛtub Lwennas. Imeslay-d daɣen umeskar-agi ɣef udlis-is i wumi isemma “Lwennas Meɛtub, neɣ abrid ɣer umyit”, i d-yessuffeɣ ɣer tezrigin tafat.\nSendiḍelli n ssebt, wass n usmekti wis sin n tiddukkla-agi, ddima deg Uxxam n yidles Idir Ɛacur, yebda leqdic-a, ɣef 10h d tasawent, s ddeqs n temsikniyin, yerzan tudert d umecwar n ucennay aqbayli, yefkan iman-is d asfel i tmaziɣt. Tettunefk daɣen tegnit i tmeɣra n ccna, ideg i d-ttwacnant aṭas n tezlatin-is yeččuren d iḥulfan, i mazal anza-nsent deg yimeẓẓuɣen n medden. ɣef 14h n tmeddit, yella-d usarag d uskasi, sɣur umaru Allas Di Tlelli akked Nadya Meɛtub, d taǧǧalt n ucennay ameqqran Meɛtub. Yezzi deg-s wawal ɣef usentel-agi: “Meɛtub Lwennas: akkin i unaẓur, d amdan bu waṭas n tsektiwin”.\nMi yessuli usarag-agi, tettunefk tegnit i usteqsi n yimsirgen-agi i d-yellan d inebgawen n lqahwa taseklant n Ticci. Yetturaǧu, ad d-tili tmeɣra meqqren tameddit n wass-agi ɣef 19h30 n tmeddit deg Unnar Aɣurbiz n Bgayet. D leqdic ara d yilin s lmendad n Nadiya Meɛtub d tidukla Meɛtub Lwennas i usmekti d usiweḍ, tameddit-agi deg lwilaya n Bgayet.\nD tameɣra n tejmilt, ideg ara cennun ddeqs n yicennayen imeqqranen, yecban Uleḥlu, Ali Ideflawen, Malika Dumran, Zeddek Lmulud akked waṭas-nniḍen.\nArticle précédentLlan-d kra n wuguren\nArticle suivant“Yemmut yiwen, nnan-d d keččini. Nekk, ur mmuteɣ ara, ur mmuteɣ ara…”


Q=6	C=6	SS=0	LS=0	PS=0	DC=0	LC=0	SD=0	BS=1	G0=7	G1=5	G2=1	DLID=ber_Latn	BODY= Matthew 23 (Kabyle: New Testament) - České uživatelské rozhraní\n2 Lɛulama d ifariziyen sselmaden ccariɛa n Musa.\n6 Ḥemmlen ad ṭṭfen imukan imezwura ama di tmeɣṛiwin ama di leǧwameɛ, ḥemmlen m'ara țsellimen fell-asen yemdanen di tejmuyaɛ akk-d leswaq ;\n7 ḥemmlen daɣen m'ara sen-qqaṛen yemdanen : « a Sidi ».\n10 Ur qebblet ara aț-țețțusemmim : « imeqqranen » axaṭer anagar yiwen i d ameqqran : d Lmasiḥ !\n13 A nnger-nwen ay ifariziyen d lɛulama n ccariɛa, ay at sin wudmawen ! AAxaṭer tmeddlem tiwwura n igenwan i yemdanen, ur tkeččmem kunwi, ur tețțaǧǧam ad kecmen wid yebɣan !\n15 A nnger-nwen ay ifariziyen d lɛulama n ccariɛa, ay at sin udmawen ! Tețnadim timura, tzeggrem lebḥuṛ iwakken a d-rebḥem ɣas ula d yiwen ɣer ddin i tettabaɛem; mi t-id-rnam ɣuṛ-wen, tețțaram-t d win yuklalen ǧahennama akteṛ-nwen !\n16 A nnger-nwen ay iderɣalen iteṭṭfen afus i wiyaḍ ! Teqqaṛem : « Ma yella yeggul bunadem s lǧameɛ iqedsen, ɣas yeḥnet ulac fell-as ; ma d win ara yegallen s ddheb yellan di lǧameɛ, ur s-ilaq ara ad iḥnet, ilaq ad iṭṭef di limin-ines ! »\n17 Ay imehbal, ay iderɣalen ! D acu i gesɛan azal, d ddheb neɣ d lǧameɛ i gețțarran ddheb-nni d imqeddes ?\n18 Teqqaṛem daɣen : « Win ara yegallen s udekkan n iseflawen, ɣas iḥnet ulac fell-as, ma d win ara yegallen s iseflawen nni, ur s-ilaq ara ad iḥnet, ilaq ad iṭṭef di limin-ines.»\n35 Ihi, idammen n iḥeqqiyen yuzzlen di lqaɛa, si Habil aḥeqqi mmi-s n Adem armi d Zakarya mmi-s n Birikya, i tenɣam ger lǧameɛ iqedsen d udekkan iseflawen, a d-uɣalen ɣer yiri-nwen.